ຈີນ ​ຂະຫຍາຍ ​ການ​ປຸກລະດົມ ສໍາ​ມະ​ນາ​ຊາວ​ທິ​ເບ​ດ ​ໃນ​ເຂດ Driru
​ແຫຼ່ງຂ່າວ ​ບອກ​ກັບ VOA ວ່າ ທາງ​ການ​ຈີນ ​ໄດ້​ແນ່ເປົ້າ​ໝາຍ​ໃສ່ ວັດ 3 ​ແຫ່ງ​ໃນ​ຂົງ​ເຂດ ​ແລະ​ກໍ​ໄດ້​ມີຄູບາ​ ຢ່າງ​ນ້ອຍ 11 ອົງ ຖືກ​ຈັບ​ກຸມ.
ຊາວທິເບດທີ່ຫຼີ້ໄພຢູ່ໃນຕ່າງປະເທດ ກ່າວວ່າ ທາງການຈີນໄດ້ ຂະຫຍາຍການປຸກລະດົມສໍາມະນາຊາວທິເບດ ໃນເຂດ Driru ໂດຍການປິດວັດ ຢ່າງນ້ອຍ 3 ແຫ່ງ ແລະເອີ້ນກັບ ພວກທີ່ໄປ ສຶກສາຮໍ່າຮຽນຢູ່ທີ່ອື່ນ ຂ້າງນອກ ເຂດປົກຄອງຕົນເອງທິເບດ ແຫ່ງນັ້ນ ຈົດໝາຍຈາກເຂດດັ່ງກ່າວ ທີ່ສົ່ງເຖິງພວກຊາວທິເບດທີ່ຫຼີ້ໄພ ຢູ່ໃນຕ່າງປະເທດ ທີ່ສັງເກດການ ແລະຕິດຕາມເບິ່ງສະຖານະ ການຢູ່ທີ່ນັ້ນ ເວົ້າວ່າ ກໍາລັງມີການຂະຫຍາຍການປຸກລະດົມ “ສໍາມະນາທາງສະໝອງ” ຢ່າງເປັນຂະບວນ ຢູ່ໃນເຂດປົກຄອງ ຕົນເອງ Driru ທີ່ຊາວຈີນເອີ້ນວ່າ Biru ນັ້ນ ແລະເປັນສະຖານທີ່ ທີ່ເກີດຄວາມບໍ່ສະງົບເມື່ອໄວໆມານີ້ ແຫຼ່ງຂ່າວ ບອກກັບ VOA ວ່າ ທາງການຈີນ ໄດ້ແນ່ເປົ້າໝາຍໃສ່ ວັດ 3 ແຫ່ງໃນຂົງເຂດ ແລະກໍໄດ້ມີຄູບາ ຢ່າງນ້ອຍ 11 ອົງ ຖືກຈັບກຸມ ທ້າວ Samdup ຊາວທິເບດທີ່ມາຈາກເຂດ Driru ແລະປັດຈຸບັນ ຫຼີ້ໄພຢູ່ໃນ Belgium ໄດ້ບອກກັບ VOA ພະແນກພາສາທິເບດ ວ່າ ໄດ້ມີຊາວທິເບດປະມານ 1 ພັນຄົນໃນເຂດ Driru ຖືກຈັບກຸມ ນັບຕັ້ງແຕ່ເດືອນກັນຍາແລ້ວນີ້